ms en id en en en en en en en en ms hbs_lat ms id ms ms id ms id id id ms ms id en ms id ms id id id id eo it ms ms ms ms ms ms ms ms id ms id id es id id ms ceb id ms id ms ms ms ms ms id id ms ms ms ms ms id id id ms id ms id ms id id id id en id ms ms lt ms ms lv id id pl id ms id id ms en ms id ms en id en id en en en en en en id ms id ms id hbs_lat en id id id id id id sv id hbs_lat ms id id id id id id id id id en en en en en it en en en en ms en en en en en en en en ms hbs_lat ms id en
Cara Rawat Gout Secara Semulajadi - Kesihatan Alternatif
Dikemas kini pada March 4, 2021
Gout adalah sangat sinonim di kalangan rakyat Malaysia. Antara faktor-faktor yang menyebabkan penyakit gout adalah diet, gaya hidup, usia dan keturunan. Ramai individu yang mempunyai masalah gout memilih untuk mengambil ubat-ubatan dan mengelak makanan yang boleh menyebabkan berlakunya serangan gout.
Gout terjadi kerana pengumpulan asid urik yang tinggi dalam darah. Asid urik kemudiannya memenuhi sendi lalu menyebabkan keradangan yang boleh membuat pesakit nya berasa tidak selesa dan sakit. Serangan gout boleh berlanjutan dari dua ke 10 hari bergantung kepada kadar urik asid dan cara individu tersebut mengawal serangan tersebut.
Ramai individu merasakan sakit seperti dicucuk jarum terutama di bahagian kaki dan selalunya sakit memuncak pada waktu malam.
Pengambilan suplemen juga boleh membantu dalam mengurangkan kadar asid urik dalam darah dan rawat gout. Pesakit gout juga disarankan mengamalkan diet seimbang dan gaya hidup yang sihat.
Di dalam artikel ini, kami akan berkongsi bagaimana anda boleh merawat gout secara semulajadi dan tradisional. Tanpa perlu berbelanja beribu ringgit atau mengambil ubat-ubatan yang tidak baik untuk kesihatan jika ianya diambil berterusan dalam jangka panjang.
Bagaimana makanan yang anda ambil mempengaruhi kadar urik asid dalam darah anda?
Jika anda mempunyai gout, sesetengah makanan boleh menyebabkan serangan gout. Makanan yang boleh menyebabkan serangan gout biasanya sangat tinggi kandungan purin. Mereka yang mempunyai gout sukar untuk membuang lebihan urik asid dalam badan menyebabkan ia berkumpul menjadi gout.
Ini tidak menjadi isu kepada mereka yang mempunyai tahap urik asid yang normal kerana badan mereka mengelurkan urik asid dari badan dengan mudah.
Antara makanan yang tinggi kandungan purin yang boleh menyebabkan gout adalah:-
organ binatang seperti hati ayam, pedal, perut dan sebagainya
makanan laut seperti sotong, udang, tiram, kerang, ikan bilis, dan ketam
Namun demikian sayur-sayuran atau buah-buahan yang tinggi kandungan purin tidak menyebabkan serangan gout. Antara buah-buahan dan sayur-sayuran yang tinggi kandungan purin adalah:-
Minuman-minuman tinggi kandungan fruktosa seperti air berkarbonat walaupun tidak mengandungi purin juga boleh menyebabkan serangan gout.
Walaupun banyak makanan yang patut anda kurangkan jika ingin mengelak dari serangan gout terjadi, banyak lagi senarai makanan yang berkhasiat dan rendah kandungan purin yang boleh anda nikmati.
Makanan dianggap rendah kandungan purin apabila ia mempunyai kurang daripada 100 mg kandungan purin dalam setiap 100 gram.
Berikut merupakan makanan rendah kandungan purin yang boleh diambil untuk mereka yang mempunyai gout
Buah-buahan: Secara am nya, semua buah-buahan baik untuk mereka yang mempunyai gout. Buah ceri contohnya,  boleh membantu dalam menghalang serangan gout dengan mengurangkan kadar urik asid dan mengurangkan keradangan. Antara buah-buahan yang berkhasiat yang boleh diambil ialah buah oren, anggur, avokado, nenas, manggis dan mangga.
Sayur-sayuran: semua sayur-sayuran sangat bagus dan berkhasiat diambil lebih dari 2 sajian setiap hari. Contoh sayur-sayuran yang boleh diambil ialah ubi kentang, keledek, kacang pis, asparagus, terung, bayam, sawi, kailan dan timun.
Hasil Kekacang: Semua jenis kekacang boleh diambil termasuklah kacang soya, tofu dan tempeh.
Makanan bijiran penuh: Ini termasuklah beras perang, barli dan oat.
Produk tenusu: semua produk tenusu boleh diambil tetapi produk tenusu rendah lemak lebih berkhasiat
Herba dan rempah ratus
Minyak sayur-sayuran seperti minyak kelapa, minyak zaitun dan minyak bunga matahari.
Makanan-makanan yang boleh diambil didalam jumlah yang sederhana
Walaupun daging, organ binatang dan sesetengah ikan mempunyai kandungan purin yang tinggi, mengambilnya dalam jumlah yang sederhana adalah tidak menjadi masalah. Kawal pengambilan makanan dari kumpulan ini kepada 100-140 gram bagi setiap hidangan dalam 1-3 kali dalam sebulan.
Makanan seperti daging, organ binatang, ikan bilis, tiram, udang dan sotong dikatakan mempunyai kandungan purin sehingga 100 hingga 200 gram bagi setiap hidangan. Jadi dengan mengambil jenis makanan- makanan ini tanpa kawalan boleh menyebabkan serangan gout terjadi.
Daging: ini termasuklah daging lembu, rusa dan kambing
Ikan: Sardin, ikan tenggiri dan ikan bilis. Ikan salmon juga mempunyai kandungan purin yang rendah dan ia mempunyai banyak manfaat dalam fungsi hati dan jantung yang sihat.
Mengubah gaya hidup anda mampu mengurangkan serangan gout
Selain daripada menjaga pemakanan, mengubah gaya hidup ke arah yang lebih sihat juga mampu mengurangkan risiko mengidap gout atau serangan gout.
Berikut merupakan gaya hidup sihat yang boleh anda amalkan:
Sekiranya anda mempunyai berat badan yang berlebihan, anda berisiko tinggi mengidap gout. Ini kerana berat badan yang berlebihan menyebabkan badan tidak bertindak balas dengan insulin dan seterusnya menyebabkan badan hilang ketahanan insulin. Apabila ini terjadi badan tidak dapat membuang gula dari darah.
Hilang ketahanan insulin boleh menyebabkan kadar urik asid yang tinggi. Anda dinasihatkan mengurangkan berat badan secara sistematik dan sihat. Ini kerana mengurangkan berat badan dengan terlalu cepat bukan sahaja bahaya untuk kesihatan tetapi ia juga boleh menyebabkan serangan gout terjadi.
Banyakkan aktiviti bersukan dan senaman
Sentiasa kekal aktif dan bersukan untuk mendapatkan berat badan yang sihat dan ideal. Bukan sahaja senaman membantu mengekalkan berat badan ideal ia juga boleh membantu mengurangkan kadar urik asid dalam badan.
Satu kajian yang telah dijalankan ke atas 228 orang lelaki yang telah berlari sejauh 8 km sehari selama satu bulan telah dapat mengurangkan risiko gout sebanyak 57 peratus.
Amalkan meminum air kosong sekurang-kurangnya 8 gelas sehari atau lebih mengikut kesesuaian gaya hidup anda. Jika anda kerap bersenam dan sangat aktif, adalah sangat penting untuk anda memperbanyakkan meminum air kosong bagi mengelakkan penyahhidratan. Minum air yang secukupnya juga boleh membantu mengeluarkan urik asid secara semulajadi.
Tambahkan perahan buah lemon ke dalam air jika anda sukar untuk minum air kosong.
Mengambil suplemen Vitamin C
Kajian telah membuktikan suplemen vitamin C boleh membantu mengurangkan serangan gout dengan mengurangkan kadar urik asid dalam darah. Ini kerana vitamin C membantu buah pinggang membuang urik asid di dalam air kencing.
Kajian pengambilan vitamin C dalam mengurangkan masalah gout adalah masih baru, jadi bukti kukuh dan penyelidikan yang terperinci perlu dilakukan bagi memastikan keberkesanan vitamin C dalam mengurangkan urik asid dan serangan gout.
Resepi jus buah untuk mengurangkan kadar urik asid dalam badan
1 biji epal hijau
1 sudu perahan jus lemon
Kisar halus bahan-bahan di atas menggunakan juicer dan minum setiap hari sehingga bacaan urik asid di paras yang normal. Elakkan menapis jus kerana ia akan hilang segala serat yang baik untuk tubuh badan.
Semua bahan-bahan yang digunakan dalam jus ini membantu dalam fungsi buah pinggang, anti-oksida dan menghalang pembentukan kristal urik asid.
Resepi jus buah untuk mengurangkan sakit serangan gout
Jus nenas mengandungi Bromelain dan ia merupakan penahan sakit semulajadi yang baik. Gunakan hanya buah nenas yang segar, bukan dari tin atau kordial kerana ia telah hilang enzim yang boleh membantu mengurangkan sakit dan mungkin mempunyai kandungan gula yang tinggi.
1 cawan timun yang dipotong
1 biji limau nipis
Kisar nenas bersama timun, dan halia menggunakan juicer atau pengisar buah-buahan. Kemudian masukkan air perahan limau nipis. Kacau sebati. Minum jus ini semasa serangan gout sebanyak 1-2 kali sehari.
Halia mengandungi gingerol dan kaya dengan anti-oksida yang boleh membantu mengurangkan sakit seperti keradangan, gout, arthritis dan osteoartritis. Ia boleh mengurangkan bengkak dan kekejangan yang disebabkan oleh keradangan dan gout.
Gout adalah sejenis artritis yang menyebabkan sakit tiba-tiba, bengkak dan radang pada sendi. Namun demikian, gaya hidup dan diet yang sihat mampu mengurangkan risiko serangan gout dan kadar urik asid. Makanan dan minuman yang selalunya menyebabkan serangan gout perlu dielakkan atau dihadkan bagi mengelakkan serangan gout yang berpanjangan.
Pengidap gout juga dinasihati supaya mengamalkan gaya hidup yang sihat seperti kerap bersenam, kekal hidrasi, mengurangkan pengambilan minuman berkarbonat dan alkohol serta mengamalkan suplemen yang mampu membantu mengekalkan kadar urik asid yang sihat.
Setiap individu mempunyai daya tahan badan dan sistem imunisasi yang berbeza. Mungkin anda tidak mendapat serangan gout apabila mengambil makanan yang mengandungi organ binatang seperti hati ayam tetapi mendapat serangan gout apabila memakan produk kekacang.
Adalah sangat penting untuk anda mengenali jenis-jenis makanan yang boleh menyebabkan serangan gout dan mengelak atau menghadkan jenis makanan tersebut.
Categories Solusi kesihatan alternatif Tags gout
10 Bukti Kebaikan Cendawan Lingzhi
10 Suplemen Anti-Penuaan Yang Membantu Melewatkan Proses Penuaan
Leave a Comment Cancel reply
Save my name, email, and website in this browser for the next time I comment.
Please enter an answer in digits:
2 × five =
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Khasiat Arabic Gum: 11 Kebaikan Kesihatan Luar Biasa dari Makanan Yang Sudah Wujud Beribu Tahun Ini
Kebaikan Bawang Putih: 8 Cara Terbaik Menggunakan Bawang Putih Untuk Meningkatkan Kesihatan Anda
Kebaikan Daun Senna: Apakah Daun Senna?
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Khasiat Arabic Gum: 11 Kebaikan Kesihatan Luar Biasa dari Makanan Yang Sudah Wujud Beribu Tahun Ini
Kebaikan Bawang Putih: 8 Cara Terbaik Menggunakan Bawang Putih Untuk Meningkatkan Kesihatan Anda
Kebaikan Daun Senna: Apakah Daun Senna?
Kelebihan Minyak Jojoba: Pelembap dan Rawatan Rambut Semula Jadi
17 Khasiat Habbatus Sauda Untuk Kesihatan Anda Menurut Kajian
Afyaa Hayyiba Habbatus Sauda
SAWDA Minyak Habbatus Sauda
Copyright © 2022 Kesihatan Alternatif
SAWDA Minyak Habbatus Sauda
Afyaa Hayyiba Habbatus Sauda